
KAUNO R. RAUDONDVARIO LOPŠELIO-DARŽELIO „VYTURĖLIS“
UGDYTINIŲ FOTOGRAFAVIMO IR FILMAVIMO TVARKOS APRAŠAS

I SKYRIUS
BENDROSIOS NUOSTATOS

1. Kauno r. Raudondvario lopšelio-darželio „Vyturėlis“ (toliau – Darželis) ugdytinių fotografavimo ir filmavimo tvarkos aprašas (toliau – Aprašas) nustato ugdytinių fotografavimo ir filmavimo, jų atvaizdo ir, kai taikoma, balso įrašų fiksavimo, naudojimo, saugojimo, perdavimo, viešinimo, sutikimų gavimo ir atšaukimo bei pažeidimų valdymo tvarką.
2. Aprašas taikomas Darželio darbuotojams, ugdytiniams, jų tėvams (globėjams), Darželio organizuojamų veiklų dalyviams ir kitiems asmenims, fotografuojantiems ar filmuojantiems Darželio patalpose, teritorijoje ar Darželio organizuojamose veiklose.
3. Ugdytinio atvaizdas, pagal kurį vaikas gali būti tiesiogiai ar netiesiogiai atpažintas, laikomas asmens duomenimis. Fotografavimas, filmavimas, atvaizdo saugojimas, naudojimas, perdavimas ar viešinimas, kai šie veiksmai atliekami nustatytu tikslu, laikomi asmens duomenų tvarkymu.
4. Darželis, kaip duomenų valdytojas, užtikrina, kad ugdytinių atvaizdai būtų tvarkomi teisėtu, konkrečiu ir aiškiai apibrėžtu tikslu bei tik tokia apimtimi ir tokį laiką, kiek būtina nustatytam tikslui pasiekti.
5. Darželis, atsižvelgdamas į vaikų amžių, pažeidžiamumą ir teisę į privatų gyvenimą, taiko aukštesnį asmens duomenų apsaugos standartą ir pirmenybę teikia sprendimams, kuriais vaiko atvaizdo tvarkymo galima išvengti arba jį sumažinti.

II SKYRIUS
TEISINIS PAGRINDAS IR PAGRINDINĖS NUOSTATOS

6. Aprašas parengtas ir taikomas vadovaujantis:
6.1. Lietuvos Respublikos civilinio kodekso 2.22 straipsniu „Teisė į atvaizdą“;
6.2. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu, toliau – BDAR);
6.3. Lietuvos Respublikos asmens duomenų teisinės apsaugos įstatymu;
6.4. Lietuvos Respublikos vaiko teisių apsaugos pagrindų įstatymu;
6.5. Valstybinės duomenų apsaugos inspekcijos išaiškinimais ir praktika dėl vaikų atvaizdo duomenų tvarkymo, sutikimo ir viešinimo.
7. Lietuvos Respublikos civilinio kodekso 2.22 straipsnyje nustatyta, kad asmens nuotrauka, portretas ar kitoks atvaizdas gali būti atgaminami ir asmuo fotografuojamas tik jo sutikimu, išskyrus įstatymuose nustatytas išimtis. Vaiko atveju teisę į atvaizdą įgyvendina jo atstovai pagal įstatymą, atsižvelgiant į vaiko amžių ir brandą.
8. Sutikimas fotografuoti ar filmuoti vaiką savaime nelaikomas sutikimu naudoti ar viešinti jo atvaizdą kitais tikslais.

III SKYRIUS
FOTOGRAFAVIMO IR FILMAVIMO TIKSLAI IR APIMTIS

9. Darželyje vaikų nuotraukos kasdienei veiklai, žaidimams, ugdymo procesui ar bendrai informacijai apie grupės gyvenimą fiksuoti nėra daromos, kaupiamos ar saugomos.
10. Ugdytinių fotografavimas ir filmavimas gali būti vykdomas konkretaus renginio, išvykos, edukacijos ar kitos veiklos (toliau – veikla) fiksavimo tikslais.
11. Prieš fotografuojant ar filmuojant atsakingas mokytojas turi nustatyti konkretų fotografavimo ar filmavimo tikslą, atvaizdo naudojimo vietą, duomenų gavėjus, saugojimo terminą ir, kai taikoma, viešinimo kanalus.
12. Jeigu veiklos rezultatui ar jos dokumentavimui pakanka bendro veiklos vaizdo, pirmenybė teikiama tokiam vaizdui, kuriame atskirų vaikų identifikavimas nėra būtinas. Individualūs vaiko portretai ar stambūs planai nefiksuojami, jeigu jie nėra būtini konkrečiam veiklos tikslui pasiekti.
13. Jeigu vaiko atvaizdo tvarkymas grindžiamas vienu iš tėvų (globėjų) sutikimu, konkretus vaikas gali būti fotografuojamas ar filmuojamas tik gavus išankstinį, konkretų, informuotą ir laisva valia duotą sutikimą. Sutikimas turi būti įforminamas raštu arba kita forma, leidžiančia įrodyti jo davimo faktą.
14. Atsisakymas duoti sutikimą negali būti pagrindas riboti vaiko dalyvavimą veikloje, jeigu fotografavimas ar filmavimas nėra būtina jo dalyvavimo veikloje sąlyga.

IV SKYRIUS
DARBUOTOJŲ TEISĖS IR PAREIGOS

15. Fotografuoti ir filmuoti ugdytinius gali mokytojai ir kiti darbuotojai, kuriems tokie veiksmai yra būtini darbo funkcijoms konkrečioje veikloje atlikti ir kurie yra supažindinti su šiuo Aprašu.
16. Mokytojas gali naudoti asmeninę vaizdo fiksavimo priemonę tik konkrečiam teisėtam tikslui ir tik tiek, kiek būtina nustatytam tikslui pasiekti.
17. Mokytojas atsako už surinktų vaizdo duomenų saugojimą, naudojimą ir sunaikinimą šio Aprašo nustatyta tvarka. 
18. Darželio interneto svetainėje, socialiniuose tinkluose ar kituose viešai prieinamuose šaltiniuose paskelbti atvaizdai saugomi ne ilgiau, negu būtina konkrečiam tikslui, kuriuo jie paskelbti, pasiekti. Pasiekus nustatytą tikslą, atvaizdai pašalinami, išskyrus atvejus, kai yra kitas teisėtas pagrindas juos toliau saugoti.
19. Mokytojas užtikrina, kad turimi vaikų atvaizdai nebūtų perduodami tretiesiems asmenims, jeigu toks perdavimas nebuvo numatytas konkrečios veiklos sąlygose ir nėra pagrįstas teisėtu asmens duomenų tvarkymo pagrindu.
20. Atvaizdų perdavimas veiklos organizatoriui galimas tik tuo atveju, kai toks perdavimas yra būtinas veiklos tikslui pasiekti ir tėvams (globėjams) buvo aiškiai pateikta informacija apie numatomą duomenų gavėją arba gavėjų kategoriją. Kai perdavimas grindžiamas sutikimu, tai turi būti aiškiai ir atskirai nurodyta sutikimo formoje.
[bookmark: _Hlk239416278]21. Vaikas be išankstinio rašytinio tėvų (globėjų) sutikimo gali būti fotografuojami tuomet, kai tai būtina vaiko gyvybiniams interesams ir sveikatai apsaugoti, vaiko saugumui užtikrinti, vaiko susižalojimo, galimos ligos, nelaimingo atsitikimo ar kito nenumatyto įvykio aplinkybėms objektyviai užfiksuoti, tėvams (globėjams) informuoti ar tolesniems veiksmams organizuoti, taip pat kai tokį asmens duomenų tvarkymą nustato teisės aktai. Fotografuojama tik tiek, kiek būtina konkrečiam tikslui pasiekti (3 priedas).
22. Nuotraukos, kuriose užfiksuotas vaikas be išankstinio rašytinio tėvų (globėjų) sutikimo, gali būti perduodamos tik tėvams, kompetentingoms valstybės ar savivaldybių institucijoms, tarnyboms, turinčioms teisę jas gauti, kai toks perdavimas būtinas pagal teisės aktus arba siekiant išspręsti konkrečią situaciją. Perduodama tik ta informacija, kuri būtina nustatytam tikslui pasiekti.
23. Šio Aprašo nesilaikymas, atsižvelgiant į pažeidimo pobūdį, mastą, padarinius ir darbuotojo kaltę, gali būti vertinamas kaip darbo pareigų pažeidimas ir užtraukti Lietuvos Respublikos teisės aktuose nustatytas pasekmes.

V SKYRIUS
TĖVŲ (GLOBĖJŲ) FOTOGRAFAVIMAS IR FILMAVIMAS

24. Tėvams (globėjams) Darželio patalpose ir teritorijoje draudžiama fotografuoti ar filmuoti kitus vaikus, darbuotojus ar kitus asmenis, jeigu nėra teisėto duomenų tvarkymo pagrindo ir, kai būtina, atitinkamo asmens sutikimo.
25. Darželio renginių metu tėvai (globėjai) gali fotografuoti ar filmuoti savo vaiką, tačiau privalo gerbti kitų vaikų, darbuotojų ir kitų asmenų privatumą.

VI SKYRIUS
SUTIKIMO GAVIMAS IR ATŠAUKIMAS

26. Vaiko atvaizdas fotografuojamas, filmuojamas ir kitaip tvarkomas gavus išankstinį rašytinį vaiko vieno iš tėvų (globėjų) savanorišką sutikimą (1 priedas).
27. Vienas bendras sutikimas negali būti naudojamas neapibrėžtam laikotarpiui visoms būsimoms veikloms, renginiams ar atvaizdo viešinimo socialiniuose tinkluose atvejams, jeigu iš jo negalima aiškiai nustatyti konkretaus tikslo ir duomenų tvarkymo apimties.
28. Tėvai (globėjai) gali bet kuriuo metu atšaukti sutikimą (2 priedas). Sutikimo atšaukimas neturi įtakos iki jo atšaukimo teisėtai atlikto duomenų tvarkymo teisėtumui.
29. Nesutikus fotografuoti ar filmuoti vaiką, kai fiksavimas nėra būtina dalyvavimo veikloje sąlyga, vaikui turi būti sudaryta galimybė dalyvauti veikloje nefiksuojant jo atvaizdo.

VII SKYRIUS
VIEŠINIMAS IR PERDAVIMAS

30. Vaiko atvaizdo viešinimas Darželio interneto svetainėje, oficialiose socialinių tinklų paskyrose, spaudoje ar kitose viešai prieinamose priemonėse nėra automatiškai leidžiamas vien dėl to, kad buvo leista vaiką fotografuoti ar filmuoti.
31. Jeigu vaiko atvaizdas viešinamas, sutikime turi būti nurodytas konkretus arba aiškiai apibrėžtas viešinimo kanalas ir viešinimo tikslas.
32. Jeigu veiklos tikslą galima pasiekti neidentifikuojant konkretaus vaiko, pirmenybė teikiama nuotraukai ar vaizdo įrašui, kuriame vaiko tapatybė nenustatoma arba vaikas nėra pagrindinis vaizdo objektas.
33. Vaikų atvaizdai negali būti naudojami komercinei reklamai, politinei reklamai, trečiųjų asmenų reklamai ar kitam su konkrečia veikla nesusijusiam tikslui, jeigu tam nėra atskiro teisėto asmens duomenų tvarkymo pagrindo ir, kai taikoma, aiškaus sutikimo.

VIII SKYRIUS
ATVAIZDŲ SAUGOJIMAS, IŠTRYNIMAS IR SUTIKIMO ATŠAUKIMAS

34. Atvaizdai saugomi tik tiek, kiek būtina konkrečiam tikslui pasiekti, arba tiek, kiek juos saugoti privaloma pagal teisės aktus ar kitą teisėtą pagrindą.
35. Mokytojas, pasibaigus veiklos ar jos viešinimo tikslui, peržiūri sukauptą medžiagą ir ištrina nereikalingas nuotraukas bei vaizdo įrašus. Viešai paskelbta medžiaga pašalinama, kai baigiasi jos viešinimo tikslas arba atsiranda teisinis pagrindas ją pašalinti.
36. Gavęs sutikimo atšaukimą, nutraukiamas tolesnis atvaizdo tvarkymas, kai nėra kito teisėto duomenų tvarkymo pagrindo ir pagal galimybes pašalina atvaizdą iš Darželio valdomų informacinių išteklių ir vidinių laikmenų.
37. Jeigu vaiko atvaizdas jau perduotas veiklos organizatoriui, Darželis, pagal savo kompetenciją, informuoja duomenų gavėją apie sutikimo atšaukimą. Darželis neatsako už trečiojo asmens savarankiškai atliekamus veiksmus, kurių negali kontroliuoti, tačiau imasi pagrįstų veiksmų, kad būtų užtikrintas teisėtas vaiko atvaizdo tvarkymas.
38. Sutikimų formos ir jų atšaukimo dokumentai saugomi tiek, kiek būtina duomenų tvarkymo teisėtumui įrodyti ir teisės aktuose nustatytoms pareigoms vykdyti. Sutikimų apskaita tvarkoma taip, kad būtų galima nustatyti sutikimo davėją, sutikimo datą, sutikimo apimtį, pasirinktus viešinimo kanalus ir sutikimo galiojimą. Sutikimų formos saugomos vaiko asmens byloje.

IX SKYRIUS
ATSAKOMYBĖ IR PAŽEIDIMŲ VALDYMAS

39. Už veiklų metu vykdomą fotografavimą ir filmavimą atsakingas mokytojas prieš pradėdamas fiksuoti atvaizdus privalo patikrinti, ar yra gauti reikalingi sutikimai, kuomet jų reikia ir ar numatoma fotografavimo ar filmavimo apimtis atitinka nustatytą tikslą.
40. Darbuotojas, pastebėjęs neteisėtą vaiko atvaizdo naudojimą, nedelsdamas informuoja Darželio direktorių ir imasi priemonių tolesniam neteisėtam duomenų tvarkymui sustabdyti.
41. Nustačius neteisėtą, atsitiktinį ar kitokį neleistiną atvaizdų tvarkymą, darbuotojas nedelsdamas informuoja Darželio direktorių. Darželis įvertina, ar įvyko asmens duomenų saugumo pažeidimas ir imasi teisės aktuose nustatytų veiksmų.
42. Darbuotojo atsakomybė už šio Aprašo nesilaikymą nustatoma individualiai, įvertinus jo veiksmus, kaltę, pažeidimo pobūdį ir mastą, pasekmes bei kitas reikšmingas aplinkybes.

X SKYRIUS
BAIGIAMOSIOS NUOSTATOS

43. Aprašas skelbiamas Darželio interneto svetainėje.
44. Pasikeitus teisės aktams, Aprašas peržiūrimas ir prireikus atnaujinamas.

_____________________
Kauno r. Raudondvario lopšelio-darželio „Vyturėlis“ ugdytinių fotografavimo ir filmavimo tvarkos aprašo 
1 priedas 


KAUNO R. RAUDONDVARIO LOPŠELIS-DARŽELIS „VYTURĖLIS“
SUTIKIMO DĖL VAIKO ATVAIZDO FOTOGRAFAVIMO, FILMAVIMO IR NAUDOJIMO 
1. PROJEKTO, RENGINIO, IŠVYKOS, EDUKACIJOS,  VEIKLOS DUOMENYS

Pavadinimas: _____________________________________________________________________
Organizatorius: ___________________________________________________________________
Vykdymo laikotarpis: ______________________________________________________________
Fotografavimo / filmavimo data (-os): _________________________________________________
Naudojama priemonė:  asmeninis mokytojos įrenginys (koks?) _____________________________
Vaiko atvaizdas, garso įrašas bus viešinamas (kur?)_______________________________________
Vaiko atvaizdo, garso gavėjas ________________________________________________________
Sutikimas galioja  (nurodomas laikotarpis) ______________________________________________
Už projekto, veikloje vaiko asmens  duomenų tvarkymą, viešinimą, saugojimą ir sunaikinimą  atsakingas mokytojas:  ______________________________________________________________________
Vaiko atvaizdo, balso duomenų rinkimo tikslas __________________________________________

2. VAIKO IR ATSTOVO DUOMENYS

Vaiko vardas, pavardė: _____________________________________________________________
Grupė: __________________________________________________________________________
Tėvo / motinos / globėjo vardas, pavardė: _____________________________________       
 (pasirašo vienas iš tėvų) 

3. SUTIKIMAS FOTOGRAFUOTI IR FILMUOTI

Pažymėkite vieną:
☐ SUTINKU, kad mano vaikas būtų fotografuojamas ir (ar) filmuojamas, daromas garso įrašas  nurodyto projekto, veiklos metu.
☐ NESUTINKU, kad mano vaikas būtų fotografuojamas ir (ar) filmuojamas.
Jeigu nesutinkama, vaikas dalyvauja projekte nefiksuojant jo atvaizdo, kai fotografavimas / filmavimas nėra būtina dalyvavimo sąlyga.

4. SUTIKIMAS NAUDOTI PROJEKTO REZULTATUI

☐ SUTINKU.  ☐ NESUTINKU.
Atvaizdas, garsas gali būti naudojamas tik  nurodyto projekto, veiklos  tikslui įgyvendinti, rezultatui parengti, pristatyti ar atsiskaityti pagal projekto sąlygas.

5. SUTIKIMAI DĖL VIEŠINIMO

	Viešinimo vieta
	SUTINKU
	NESUTINKU

	Darželio interneto svetainė
	☐
	☐

	Projekto organizatoriaus interneto svetainė
	☐
	☐

	Projekto organizatoriaus oficialios socialinių tinklų paskyros
	☐
	☐

	Spaudos / leidinio publikacija, susijusi su projektu
	☐
	☐

	Grupės socialinių tinklų paskyrose. 
	☐
	☐

	Kita(įrašyti)
	☐
	☐



6. ATVAIZDO PERDAVIMAS PROJEKTO ORGANIZATORIUI

☐ SUTINKU, kad mano vaiko atvaizdas būtų perduotas pirmiau nurodytam projekto organizatoriui tik šiame sutikime nurodyto projekto, veiklos  tikslams. 
☐ NESUTINKU.
Jeigu atvaizdas perduodamas, projekto organizatorius tampa atitinkamo tolesnio duomenų tvarkymo atsakingu subjektu pagal jo taikomą teisinį pagrindą ir informavimo dokumentus, kiek tai numatyta konkretaus projekto sąlygose.

7. INFORMACIJA APIE DUOMENŲ TVARKYMĄ

Vaizdo, garso duomenų tvarkymas grindžiamas sutikimu, jo teisinis pagrindas – BDAR 6 straipsnio 1 dalies a punktas. Vaiko atvaizdo apsaugai taip pat taikomas Lietuvos Respublikos civilinio kodekso 2.22 straipsnis.
Sutikimas yra savanoriškas, konkretus, informuotas, nedviprasmiškas ir gali būti bet kada atšauktas. Sutikimo atšaukimas nedaro neteisėtu iki atšaukimo atlikto duomenų tvarkymo.

Esi informuotas, kad  galiu bet kada atšaukti šį sutikimą kreipdamasis į grupės mokytoją arba Darželio administraciją.
Esu informuotas, kad galiu prašyti informacijos apie mano vaiko atvaizdo tvarkymą.
Esu informuotas, kad galiu naudotis BDAR nustatytomis teisėmis. 
Sutikimas vienam projektui ar veiklai  nesuteikia teisės fotografuoti ar filmuoti vaiką kitų projektų, renginių ar kasdienės veiklos metu.

Patvirtinu, kad gavau aiškią informaciją apie vaiko atvaizdo tvarkymo tikslą, apimtį, naudojimo būdus, galimus gavėjus ir savo teises. Suprantu, kad fotografavimas / filmavimas ir viešinimas yra atskiri duomenų tvarkymo veiksmai.

Tėvo / motinos / globėjo  parašas: _____________________________________________
Data: ______________________  
Telefonas / el. paštas (jeigu būtina komunikacijai): __________________________


____________



Kauno r. Raudondvario lopšelio-darželio „Vyturėlis“ ugdytinių fotografavimo ir filmavimo tvarkos aprašo 
2 priedas

SUTIKIMO ATŠAUKIMO FORMA
Aš, ________________________________________________________________________,
vaiko ______________________________________________________________________ 
tėvas / motina / globėjas / 
atšaukiu anksčiau duotą sutikimą dėl vaiko atvaizdo tvarkymo šiame projekte:
Projekto pavadinimas: __________________________________________________________
Atšaukiu:
☐ sutikimą fotografuoti / filmuoti;
☐ sutikimą naudoti projekto rezultatui;
☐ sutikimą viešinti Darželio interneto svetainėje;
☐ sutikimą viešinti spaudiniuose;
☐ sutikimą perduoti projekto organizatoriui;
☐ sutikimą viešinti grupės socialinių tinklų paskyroje. 
☐ visus punktus nurodytus prieš tai buvusiame sutikime. 
Suprantu, kad sutikimo atšaukimas nepaveikia iki jo atšaukimo atlikto duomenų tvarkymo teisėtumo. Darželis, kai nėra kito teisėto pagrindo, nutrauks tolesnį atvaizdo tvarkymą ir pašalins atvaizdą iš Darželio valdomų išteklių.


Parašas: ____________________________    Data: __________________________


____________


Kauno r. Raudondvario lopšelio-darželio „Vyturėlis“ ugdytinių fotografavimo ir filmavimo tvarkos aprašo 
3 priedas

KAUNO R. RAUDONDVARIO LOPŠELIS-DARŽELIS „VYTURĖLIS“ TĖVŲ (GLOBĖJŲ) SUTIKIMAS  DĖL VAIKO FOTOGRAFAVIMO NENUMATYTO ĮVYKIO ATVEJU
20___ m. __________________ d.
Raudondvaris
Aš,________________________________________________________________________,
(tėvo, motinos, globėjo, vardas, pavardė)
Vaiko______________________________________________________________________
(vaiko vardas, pavardė, gimimo data)
atstovas pagal įstatymą, esu susipažinęs su Kauno r. Raudondvario lopšelio-darželio „Vyturėlis“ asmens duomenų tvarkymo principais ir ugdytinių fotografavimo, filmavimo bei atvaizdo naudojimo tvarka,
SUTINKU, kad nenumatyto įvykio atveju įstaigos darbuotojas, kuomet būtina konkrečiai situacijai, gali nufotografuoti mano vaiką. 
Fotografavimas gali būti atliekamas šiais tikslais:
· vaiko sveikatos ir saugumo užtikrinimo;
· vaiko susižalojimo, galimos ligos ar kito sveikatos sutrikimo požymių objektyvaus fiksavimo;
· nenumatyto įvykio, nelaimingo atsitikimo ar galimai nesaugios situacijos aplinkybių objektyvaus dokumentavimo;
· vaiko tėvų (globėjų) informavimo apie įvykį;
· tolesnių veiksmų organizavimo, siekiant apsaugoti vaiko sveikatą, saugumą ir gerovę.

1. FOTOGRAFAVIMO SĄLYGOS

1.1. Vaikas fotografuojamas tik tada, kai fotografavimas yra būtinas konkrečiai situacijai įvertinti, užfiksuoti ar tinkamiems veiksmams atlikti.
1.2. Fotografuojama tik tiek ir tokiu mastu, kiek būtina nustatytam tikslui pasiekti.
1.3. Fotografijos naudojamos tik su konkrečiu nenumatytu įvykiu susijusiais tikslais ir nėra naudojamos ugdymo veiklos viešinimui ar reklamai.
1.4. Fotografijos gali būti perduodamos tik tiems asmenims, kuriems jų reikia dėl vaiko sveikatos, saugumo, įvykio vertinimo, dokumentavimo ar teisės aktuose nustatytų pareigų vykdymo.
1.5. Fotografijos saugomos ne ilgiau, negu būtina konkrečiam tikslui pasiekti, atsižvelgiant į teisės aktuose nustatytus asmens duomenų tvarkymo ir saugojimo reikalavimus.

2. SUTIKIMO FOTOGRAFUOTI APIMTIS 

2.1. Šis sutikimas nesuteikia teisės fotografuoti vaiko kasdienės ugdomosios veiklos ar naudoti vaiko atvaizdą įstaigos interneto svetainėje, socialiniuose tinkluose, žiniasklaidoje, viešuose renginiuose ar kitais viešinimo tikslais.
2.2. Vaiko fotografavimui kasdienės ugdomosios veiklos metu ir fotografijų naudojimui uždarose tėvų komunikacijos grupėse taikomas atskiras tėvų (globėjų) sutikimas.
2.3. Šis sutikimas taip pat nesuteikia teisės fotografuoti vaiką tais atvejais, kai fotografavimas nėra susijęs su nenumatytu įvykiu ir nėra būtinas šiame dokumente nurodytiems tikslams.
2.4. Tais atvejais, kai fotografavimas yra būtinas įstaigai vykdant teisės aktuose nustatytą pareigą arba siekiant apsaugoti vaiko gyvybinius interesus, veiksmai gali būti atliekami ir be atskiro sutikimo, jeigu tam yra kitas teisėtas asmens duomenų tvarkymo pagrindas.

2. SUTIKIMO GALIOJIMAS IR ATŠAUKIMAS

3.1. Sutikimas galioja vaiko ugdymo įstaigoje laikotarpiu, jeigu jis nėra atšauktas anksčiau.
3.2. Sutikimą galima bet kada atšaukti, pateikus įstaigai rašytinį prašymą.
3.3. Sutikimo atšaukimas neturi įtakos iki jo atšaukimo teisėtai atlikto asmens duomenų tvarkymo teisėtumui.
3.4. Sutikimo nedavimas ar jo atšaukimas negali būti pagrindas riboti vaikui teikiamą ugdymą, priežiūrą ar kitą būtiną pagalbą.

☐ SUTINKU su šiame dokumente nurodytu vaiko ir (ar) įvykio vietos fotografavimu nenumatyto įvykio atveju.
Patvirtinu, kad šio sutikimo turinys man yra aiškus ir suprantamas.
Vaiko atstovas pagal įstatymą:
Vardas, pavardė ___________________________________________________________

Parašas ___________________________

Data ______________________________



_____________________


